S-37/2016

Ár 2016, miðvikudaginn 2. mars, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 37/2016: Ákæruvaldið (K-kk-nf Ó-kk-nf) gegn H-kk-þgf S-kk-þgf (S-kk-nf K-kk-nf K-kk-nf hrl.) og M-kk-þgf G-kk-þgf B-kk-þgf (S-kk-nf S-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 26. janúar 2016, á hendur ákærðu, H-kk-þgf S-kk-þgf, kt. [...], Miklubraut 18, Reykjavík og M-kk-þgf G-kk-þgf B-kk-þgf, kt. [...], Yrsufelli 13, Reykjavík,

„I.

fyrir tilraun til þjófnaðar, með því að hafa laugardaginn 1. ágúst 2015, í félagi, brotist inn í bílskúr að Auðbrekku 6 í Kópavogi, með því að brjóta rúðu í glugga húsnæðisins, og tekið þaðan verkfæri að áætluðu verðmæti kr. 500.000 og komið fyrir í kerru sem var staðsett fyrir utan bílskúrinn, en lögregla kom stuttu síðar á vettvang og handtók ákærðu áður en þeir gátu ekið á brott með verðmætin. (007-2015-44375)

Telst þetta varða við 244. gr., sbr. 20. gr. almennra hegningarlaga nr. 19/1940.

II.

Á hendur ákærða H-kk-þgf, fyrir umferðarlagabrot, með því að hafa miðvikudaginn 16. september 2015, ekið bifreiðinni SO-426 ófær um að stjórna henni örugglega vegna áhrifa ávana- og fíkniefna (amfetamín í blóði mældist 525 ng/ml) eftir Vínlandsleið í Reykjavík, þar sem lögregla stöðvaði aksturinn. (007-2015-54915)

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðaralaga nr. 50/1987.

Þess er krafist að ákærðu verði dæmdir til refsingar og greiðslu alls sakarkostnaðar. Jafnframt að ákærði H-kk-nf sæti sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Málavextir

Ákærðu hafa löglega verið birt ákæra og fyrirköll og við þingfestingu málsins óskuðu þeir eftir fresti til að taka afstöðu til ákærunnar. Er málið nú dæmt með heimild í 1. mgr. 161. gr. laga um meðferð sakamála nr. 88/2008 þar sem ákærðu sækja ekki þing og hafa ekki boðað forföll. Hafa ákærðu orðið sekir um athæfi það sem greinir í ákærunni og réttilega er þar fært til refsiákvæða. Þykir refsing ákærða H-kk-ef hæfilega ákveðin 60 daga fangelsi og refsing ákærða M-kk-ef G-kk-ef þykir hæfilega ákveðin 30 daga fangelsi. Fresta skal refsingunni og falli hún niður að liðnum 3 árum haldi ákærðu almennt skilorð.

Dæma ber ákærða H-kk-þf til að sæta sviptingu ökuréttar í 2 ár frá dómsbirtingu að telja.

Dæma ber ákærða H-kk-þf til að greiða verjanda sínum, S-kk-þgf K-kk-þgf K-kk-þgf hrl., 150.000 krónur í málsvarnarlaun og ákærða M-kk-þf G-kk-þf til að greiða verjanda sínum, S-kk-þgf S-kk-þgf hdl., 150.000 krónur í málsvarnarlaun.

Loks ber að dæma ákærða H-kk-þf til að greiða 153.269 krónur í annan sakarkostnað.

DÓMSORÐ:

Ákærði, H-kk-nf S-kk-nf, fangelsi í 60 daga.

Ákærði, M-kk-nf G-kk-nf B-kk-nf, sæti fangelsi í 30 daga.

Refsingu ákærðu er frestað og fellur hún niður að liðnum 3 árum haldi þeir almennt skilorð.

Ákærði H-kk-nf er sviptur ökurétti í 2 ár frá dómsbirtingu að telja.

Ákærði H-kk-nf greiði verjanda sínum, S-kk-þgf K-kk-þgf K-kk-þgf hrl., 150.000 krónur í málsvarnarlaun og ákærði M-kk-nf G-kk-nf greiði verjanda sínum, S-kk-þgf S-kk-þgf hdl., 150.000 krónur í málsvarnarlaun.

Loks greiði ákærði H-kk-nf 153.269 krónur í annan sakarkostnað.

P-kk-nf G-kk-nf.